Каля 170 юных страляючых лыжнікаў, якія сталі фіналістамі рэспубліканскіх спаборніцтваў сярод дзяцей і падлеткаў па біятлоне “Снежны снайпер” на прызы Прэзідэнцкага спартыўнага клуба, з нецярпеннем чакалі заключных стартаў. Капрызнае надвор’е хоць і ўнесла карэктывы ў тэрміны правядзення спрынтарскай гонкі і змешанай эстафеты, аднак не здолела азмрочыць фінал, наадварот, зрабіла яго яшчэ больш эмацыянальным, яркім, запамінальным. Свята біятлона, якое прайшло 3 і 4 сакавіка на базе Рэспубліканскага цэнтра алімпійскай падрыхтоўкі па зімовых відах спорту “Раўбічы”, атрымалася.